**A képzés célja és részletes tematikája**

**A képzés célja:** A roma közösségek és tagjaik társadalmi felzárkóztatásának kérdéseire helyi, a saját település sajátosságait és lehetőségeit számba venni képes, helyi problémákra reflektáló megoldásokat kidolgozni képes, vezetési, társadalomtudományi, romológiai és pályázatírási ismeretekkel felvértezett vezetők képzése. A képzés célja olyan készségek kialakítása, ami ennek leghatékonyabb megvalósítását teszi lehetővé.

**Az elméleti képzés tematikája**

1. Vezetési ismeretek: vezetési ismeretek, munkaerő-piaci ismeretek és karrierépítés, forrásteremtés
2. Közéleti és politikai kommunikáció: közéleti és politikai kommunikáció, települési önkormányzatok és önkormányzati munka
3. Társadalmi és állampolgári ismeretek: társadalmi és állampolgári ismeretek, közösségfejlesztés, érdekérvényesítés, érdekképviselet, vezetői szintű részvétel a helyi demokráciában
4. Romológia, roma integráció: romológia, roma életmód, roma kultúra, közösségi élet és hagyományőrzés, roma fiatalok jövője, oktatás és iskolázottság, kisebbségi önkormányzatok működése és gazdálkodása

**A képzés gyakorlati része: Szakmapolitikai műhelymunkák**

**A műhelyek tematikája:**

* roma fiatalok és leendő helyi, közösségi vezetők bevonása, hálózatosodás kérdései, az összefogási lehetőségek fókuszpontjai;
* a roma foglalkoztathatóság kérdései, kritikus pontok, a közmunkaprogram eredményeinek elemzése, lehetséges optimalizáló tényezők, forrásteremtési lehetőségek;
* az elméleti képzés, és az azok során megismert kutatási eredmények hasznosulása, hasznosítási lehetőségei, mindennapi tapasztalatok a roma vezetők munkájában;
* szakmapolitikák szinergiában a Nemzeti Felzárkózási Stratégiával;
* roma fiatalok a felsőoktatásban, roma diákok tehetséggondozása (tanoda, AJP, Cherhaja);
* forrásteremtési lehetőségek, projektmenedzsment.